નવી દિલ્હી – મુંબઈથી આજે મળસ્કે દિલ્હી આવનાર જેટ એરવેઝની ફ્લાઈટના શૌચાલયમાંથી ધમકીભરી એક નોંધ મળી આવ્યા બાદ વિમાનને અમદાવાદ એરપોર્ટ ખાતે તાકીદે ઉતારવાની ફરજ પડી હતી. એ બનાવની ગંભીર નોંધ લઈને કેન્દ્રના મુલ્કી ઉડ્ડયન પ્રધાન ગજપતિ રાજુએ એરલાઈનને કહ્યું છે કે આ ઘટના માટે જવાબદાર માણસને એ તત્કાળ નો-ફ્લાય યાદીમાં મૂકી દે અને એની સામે અન્ય કાનૂની ક્રિમિનલ કાર્યવાહી કરે.